Universitetsbibliotekar

Universitetsbibliotekar er en stillingstittel i Norge for en bibliotekar med høyere grads eksamen ved et universitets- eller høyskolebibliotek.

Universitetsbibliotekar benyttes til en viss grad uformelt synonymt med fagreferent. Forskningsbibliotekar er også en mer generell betegnelse som benyttes. Forskningsbibliotekarer med doktorgrad eller tilsvarende vitenskapelig kompetanse har i Norge stillingen førstebibliotekar. For å bli universitetsbibliotekar kreves det minst mastergrad eller annen relevant utdannelse innen det fagfeltet man har ansvar for.

Universitetsbibliotekarer underviser og veileder studenter og universitetsansatte i kildekritikk og bruk av biblioteket. Andre oppgaver kan være å bygge opp og vedlikeholde blibliotekets tilbud innen spesifike fagområder, samarbeide med andre institutter og forskere der, med mere.  

 Se også 
 Bibliotekar

 Referanser 

Kategori:Yrkesbeskrivelser